Diari Oficial de la Generalitat Valenciana


Sumari del DOGV 2037, del 02-06-1993 (1993/828185)

ORDRE de 18 de maig de 1993, de la Conselleria d'Agricultura i Pesca, per la qual estai bleix les normes perquè les cambres agràries provincials confeccionen els seus projectes de pressupost per a l'exercici econòmic de 1993, i se'n regula la subvenció.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/18/(3)/dof/vci/html**

### Dades del document

Número de DOGV
:   2037

Data del DOGV
:   02-06-1993

Secció del DOGV
:   DISPOSICIONS GENERALS

Número del document
:   1993/828185


Data del document
:   18-05-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 18 de maig de 1993, de la Conselleria d'Agricultura i Pesca, per la qual estableix les normes perquè les cambres agràries provincials confeccionen els seus projectes de pressupost per a l'exercici econòmic de 1993, i se'n regula la subvenció.  
La Llei 23/1986, de 24 de desembre, per la qual s'estableixen les Bases del Règim Jurídic de les Cambres Agràries, va definir el marc d'actuació d'aquestes corporacions de dret públic, sense que posteriorment la Llei 23/1991 l'haja modificat.  
El Reial Decret 1372/1992, de 13 de novembre, sobre traspàs de funcions i serveis de l'administració de l'Estat a la Generalitat Valenciana en matèria de cambres agràries, transfereix a aquesta les competències sobre cambres agràries.  
El Decret 14/1992, de 28 de desembre, del president de la Generalitat Valenciana, assigna a la Conselleria d'Agricultura i Pesca les funcions i serveis transferits en matèria de cambres agràries.  
Per tot això, conformement amb el que estableix el Reial Decret 2474/1979, de 14 de setembre, sobre règim econòmic de les cambres agràries, correspon a la Conselleria d'Agricultura i Pesca dictar les instruccions necessàries per a l'elaboració dels projectes de pressuposts de les cambres agràries provincials, i establir-ne la regulació per a la subvenció. Per tot això,  
ORDENE  
Article primer  
La Conselleria d'Agricultura i Pesca subvencionarà els pressupostos de despeses per a 1993 de les cambres agràries provincials, conformement amb el que estableix aquesta ordre.  
Article segon  
1. Cada cambra agrària trametrà els projectes de pressuposts, aprovats pel ple d'aquestes, juntament amb la documentació exigida i la sol·licitud de subvenció, a la Direcció General de Pesca i Relacions Agràries de la Conselleria d'Agricultura i Pesca abans del 30 de juny de 1993.  
2. A proposta de la Direcció General de Pesca i Relacions Agràries s'aprovarà el projecte de pressupost per cada cambra, o en cas de no ajustar-se al que s'estableix, es concedirà un termini de deu dies perquè es puguen realitzar els ajusts que s'hi indiquen. El termini per a aprovar el pressupost serà de tres mesos. Qualsevol modificació del pressupost aprovat haurà de disposar de l'autorització prèvia autorització de la Conselleria d'Agricultura i Pesca.  
Article tercer  
El projecte de pressupost de cada cambra agrària provincial estarà constituït per un estat d'ingressos i un estat de despeses, confeccionats d'acord amb les especificacions que s'estableixen en aquesta ordre i ajustant-s'hi als annexos.  
Totes les propostes hauran d'incloure una memòria explicativa i també la totalitat dels annexos que figuren en aquesta ordre.  
Article quart  
En l?estat de despeses figuraran els crèdits que es poden sol·licitar per capítols i conceptes que s'estableixen en l'annex I i es calcularà tenint en compte les especificacions que s'estableixen en aquesta ordre.  
1. En l'annex II es ressenyarà tot el personal fix laboral i les retribucions, tret d'aquell personal que, havent causat baixa per qualsevol circumstància, haja de ser exclòs.  
A l?efecte de subvenció, no podran patir cap modificació, respecte de les aprovades per a 1992, les circumstàncies que, com a categories professionals i jornades setmanals de treball, concorren en cada treballador, tret que existesca autorització expressa de la Conselleria d'Agricultura i Pesca, manifestada en la resolució corresponent d'aquesta conselleria.  
2. A l?efecte de la subvenció, les retribucions es calcularan en aplicació del conveni que haja estat reconegut per l'administració en anys anteriors i estiga vigent en l'actualitat. Si escau, el conveni que puga ser subscrit en el període de proposta d'aquesta ordre haurà de tenir el reconeixement de la Conselleria d'Agricultura i Pesca a l'efecte de les retribucions que es plantegen que per a 1993 tindran un increment de l'1,8% sobre les fixades en l'any 1992 per als mateixos conceptes retributius incrementades en el 0,09505%. La suma de les retribucions brutes calculades per al personal laboral fix inclòs en l'annex II coincidirà amb el crèdit sol·licitat per als conceptes 114, 121, 141.  
3. Per al càlcul de les cotitzacions a la Seguretat Social en concepte de quotes d'empresa, corresponents al personal esmentat, s'emprarà l'annex III. En aquest model es reflectiran les bases i els tipus de cotització que han d'aplicar en cada cas, així com també la quota corresponent.  
L'import total de les quotes calculades per a aquest personal, coincidirà amb el crèdit a sol·licitar per al concepte 141.  
4. En l?exercici 1993, la Conselleria d'Agricultura i Pesca no concedirà subvencions per a noves contractacions de personal.  
Article cinquè  
1. Seran objecte de subvenció les indemnitzacions que per raó de desplaçament s'hagen de pagar als membres de les cambres agràries provincials per l'assistència als plens o comissions delegades de les corporacions preceptivament convocades, amb una quantia màxima de deu mil pessetes per reunió i vint-i-tres pessetes per quilòmetre recorregut, i serà subvencionable fins a un màxim de quatre assistències a plens. La convocatòria a comissions delegades o altres òrgans establerts en els estatuts de la cambra agrària provincial, serà subvencionable en concepte del quilometratge per desplaçament.  
Així mateix seran subvencionables les indemnitzacions en concepte de desplaçament del personal que preste els seus serveis en les cambres agràries provincials a les quals serà d'aplicació el Decret del Consell 200/1985, de 23 de desembre, i la normativa corresponent que actualitze les quanties.  
L'aplicació de la normativa assenyalada implica que no se subvencionarà ninguna retribució complementària, com a conseqüència dels viatges i desplaçaments, fora d'allò establert preceptivament per a l'administració de la Generalitat Valenciana.  
2. Dins el capítol 2, el concepte 261 recollirà el total de despeses pressupostades per al desenvolupament d'activitats específiques, promogudes per la mateixa corporació. Totes aquestes activitats han de disposar de les seues pròpies fonts de finançament, ja que no seran subvencionades per la Conselleria d'Agricultura i Pesca.  
3. No seran objecte de subvenció l?increment pressupostari de la resta dels conceptes inclosos en el capítol 2, pel que fa a les quanties de l?exercici 1992, a menys que s'aporte memòria motivada que la justifique. El crèdit total pressupostat per al conjunt d'aquest apartat pot ser distribuït entre els diversos conceptes que el componen, d'acord amb les previsions de la corporació.  
4. Podrà dotar-se el concepte 241 «Serveis nous», amb un màxim d'1.000.000 de pessetes per cambra agrària provincial,. per a una posterior redistribució en els diversos capítols, tret del capítol 1. Hi haurà d'haver una proposta del pla d'actuacions que s'han de dur a terme, que haurà de presentar-se a l'aprovació per la Conselleria d'Agricultura i Pesca abans del 15 de juliol de 1993.  
5. Per a cada una de les activitats específiques englobades en el concepte 261, es desglossaran en la memòria aquelles despeses necessàries per cobrir-ne el cost.  
Article sisé  
1. L'estat d'ingressos s'establirà pels capítols i conceptes que s'indiquen en l'annex I.  
2. En els diversos conceptes de l?estat d'ingressos i amb la finalitat d'equilibrar el pressupost, hauran de figurar necessàriament:  
a) Els interessos dels dipòsits bancaris, siga quina en siga la natura i la procedència dels fons.  
b) Les rendes i productes de qualsevol element patrimonial, siga mobiliari o immobiliari, sense deducció de cap tipus. A aquest fi s'hi hauran d'adjuntar els contractes d'arrendament vigents en la data.  
3. Cada cambra agrària provincial haurà d'aplicar, al finançament del seu pressupost, la totalitat dels romanents de pressuposts ordinaris i extraordinaris resultants de la liquidació dels exercicis anteriors. Així mateix, per part de cada cambra agrària provincial s'aplicarà al finançament del pressupost els fons que no haguessen estat constituïts, com exigeix l'article, 6.1 del Reial Decret 2474/79, per a una concreta finalitat i tinguen com a contrapartida una obligació específica prèviament acordada i compromesa, circumstàncies aquestes que s'hauran de justificar documentalment.  
Article setè  
La cambra agrària provincial que haja proposat actuacions específiques, recollides en el concepte 261 de despeses, haurà de finançar-les amb qualsevol tipus d'ingrés que puga generar, distints als recollits en l'apartat sisè.  
Article vuité  
Juntament amb la memòria explicativa que calga i els annexos corresponents, per a tot aquell personal lligat a la cambra mitjançant relació laboral haurà d'aportar-se:  
1. Declaració jurada que no exerceix una altra activitat o, en cas contrari, còpia confrontada de la resolució de compatibilitat, si escau.  
2. Certificat de la Seguretat Social d'estar al corrent en les cotitzacions, corresponent al període 1 de gener a 31 de desembre de 1992.  
Article novè  
Els secretaris de les cambres agràries provincials trametran a la Direcció General de Pesca i Relacions Agràries els acords i resolucions que adopten els seus òrgans de govern.  
DISPOSICIO TRANSITORIA  
Es considera prorrogat el pressupost de 1992, fins que s'aprove el de l'any en curs.  
DISPOSICIONS FINALS  
Primera  
Autoritze la Direcció General de Pesca i Relacions Agràries perquè dicte les resolucions que considere necessàries per al desenvolupament d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 18 de maig de 1993.  
El Conseller d'Agricultura i Pesca,   
LUIS FONT DE MORA MONTESINOS  
Veure annex


Còpia Permalink ELI